กลุ่มแบงก์เทรดคึกคัก! โบรกฯชี้ราคาสะท้อนปัจจัยลบ ชู KBANK ขึ้น Top Pick
กลุ่มแบงก์เทรดคึกคัก! โบรกฯชี้ราคาสะท้อนปัจจัยลบ ชู KBANK ขึ้น Top Pick แนะเดือน มิ.ย.สลับมานำตลาดแทนพลังงานหลัง Valuation เชิงพื้นฐาน PBV -0.5SD ดึงดูดการลงทุน
3 มิ.ย. 2558

ผู้สื่อข่าวรายงานว่า ราคาหุ้น ธนาคารกสิกรไทย จำกัด (มหาชน) หรือ KBANK ณ เวลา 10.21 น.อยู่ที่ 194.00 บาท บวก 1.50 หรือ 0.78% มูลค่าการซื้อขาย 329.24 ล้านบาท
ธนาคารไทยพาณิชย์ จำกัด (มหาชน) หรือ SCB ณ เวลา 10.21 น.อยู่ที่ 155.00 บาท บวก 1.00 หรือ 0.65% มูลค่าการซื้อขาย 146.45 ล้านบาท
ธนาคารกรุงไทย จำกัด (มหาชน) หรือ KTB ณ เวลา 10.21 น.อยู่ที่ 17.90 บาท บวก 0.10 หรือ 0.56% มูลค่าการซื้อขาย 118.52 ล้านบาท
บล.กสิกรไทย ระบุในบทวิเคราะห์(3 มิ.ย.)ว่า ความน่าสนใจของกลุ่มธนาคารจะเพิ่มขึ้น ธปท.เริ่มออกมาส่งสัญญาณชัดเจนมากขึ้นในการส่งผ่านนโยบายการเงินจากช่องทางของดอกเบี้ย ไปสู่ช่องทางของอัตราแลกเปลี่ยน สำหรับตลาดทุน โอกาสปรับลดดอกเบี้ยนโยบายอีกครั้ง หมายถึงผลกระทบเชิงลบต่อหุ้นในกลุ่มธนาคารพาณิชย์ จึงทำให้มีแรงทำกำไรหุ้นกลุ่มธนาคารออกมาอย่างหนัก อย่างไรก็ตาม มองการปรับตัวลดลงต่อของหุ้นธนาคารจะเริ่มมีความเสี่ยงจำกัด หลังราคาสะท้อนปัจจัยลบไปพอสมควรแล้ว
บล.เคจีไอ ระบุในบทวิเคราะห์ว่า กลยุทธ์ Pair trade แนะนำเปิด Long KTB* พร้อมกับ เปิด Short KBANK* เพื่อปิดความเสี่ยงตลาดฯ (อัตราส่วนราคา KTB*/KBANK* หลุดกรอบ -2 Standard Deviation ใช้ระยะเวลาคำนวณ 1 ปี) ผลตอบแทนรวมตั้งแต่เราแนะนำวันที่ 24 เม.ย. ขาดทุน -0.7% (หากผลขาดทุน &gt; -5% แนะนำ Stop loss)
บล.โนมูระ พัฒนสิน ระบุในบทวิเคราะห์ว่า ในเดือน มิย 2015 โดยกลุ่มที่จะสลับมานำตลาดแทนพลังงาน ในเดือน มิย 2015 คือ BANK(SCB, KBANK) หลัง Valuation เชิงพื้นฐาน PBV -0.5SD ดึงดูดการลงทุน
บล.ดีบีเอส วิคเคอร์ส ระบุในบทวิเคราะห์ว่า แนะ”ซื้อ” KBANK เป้า 280 บาท เป็นหุ้น Top Pick ในกลุ่มธนาคารพาณิชย์ โดยจุดเด่น คือ คุณภาพสินทรัพย์ที่ดีกว่าเฉลี่ยของกลุ่ม มีการกระจายของพอร์ตสินเชื่อและรายได้ที่สมดุล มี NIM สูง การเติบโตของรายได้ที่ไม่ใช่ดอกเบี้ยดี ทำให้มี ROE แข็งแกร่ง คาดการณ์ว่ากำไรสุทธิปีนี้จะเติบโต 9% สูงกว่าค่าเฉลี่ยของกลุ่มที่ 6%